જાણીતા બોલીવૂડ ડાયરેક્ટર સંજય લીલા ભણસાળી સાથે જયપુરમાં દુરવ્યવ્હાર કરવામાં આવ્યો. કરણી સેનાના કાર્યકર્તાઓએ ભણસાળી સાથે ધક્કા મુક્કી કરી અને શૂટિંગ દરમિયાન રાખેલા ઉપકરણો અને સ્પીકરની તોડફોડ કરી. મીડિયા રિપોર્ટ મુજબ કરણી સેનાના એક કાર્યકર્તાએ ભણસાળીને થપ્પડ પણ મારી. જે બાદ ત્યાં પહોંચેલી પોલીસે સ્થિતિ સંભાળતા હતી. હાલ પૂરતું ફિલ્મનું શુટિંગ રોકવામાં આવ્યું છે. નોંધનીય છે કે સંજય લીલા ભણસાળી અહીં પોતાની આગામી ફિલ્મ પદ્માવતીનું શૂટિંગ કરી રહ્યા હતા. જયપુરના જયગઢ કિલ્લામાં આ શૂટિંગ ચાલી રહ્યું હતું ત્યારે આ ઘટના બની છે.